Frozen 2 áfram á fullri siglingu í Bandaríkjunum Disney teiknimyndin Frozen 2 heldur áfram að laða til sín gesti nú um Þakkargjörðarhelgina í Bandaríkjunum , en telið er að tekjur af sýningum kvikmyndarinnar þar í landi muni nema 128 milljónum Bandaríkjadala alla fimm dagana sem tilheyra þessari fríhelgi í Ameríku . Ef þessar spár ganga eftir er ljóst að Frozen 2 mun slá Þakkargjörðarhelgar-aðsóknarmet Hunger Games : Cathching Fire , sem er 110 milljónir dala . Morðgáta leikstjórans Rian Johnson , Knives Out , heillar bíógesti einnig þessa helgi , en myndin stefnir hraðbyri í 41 milljóna dala tekjur yfir helgina alla . Í myndinni leikur hópur stjörnuleikara , þar á meðal Jamie Lee Curtis , Chris Evans , Michael Shannon , Christopher Plummer , Daniel Craig , Ana de Armas , Don Johnson , Toni Collette , Katherine Langford og LaKeith Stanfield . Gagnrýnendur ytra hafa tekið myndinni vel , auk þess sem myndin er 96% fersk á Rotten Tomatoes vefnum .